cyanic-selkie/wikianc huggingface dataset:
টিম বার্টন
টিমোথি "টিম" ওয়াল্টার বার্টন (জন্ম: ২৫শে আগস্ট, ১৯৫৮) একজন মার্কিন চলচ্চিত্র নির্মাতা ও অ্যানিমেটর। তার চলচ্চিত্রগুলোতে অদ্ভুত অভ্যাস এবং ডার্ক গোথিক পরিবেশ খুব সুন্দরভাবে রূপায়িত হতে দেখা যায়, যেমন - বিটলজুস (১৯৮৮), এডওয়ার্ড সিজরহ্যান্ড্‌স (১৯৯০), দ্য নাইটমেয়ার বিফোর ক্রিসমাস (১৯৯৩), এড উড (১৯৯৪), স্লিপি হলো (১৯৯৯), কর্পস ব্রাইড (২০০৫), সুইনি টড: দ্য ডিমন বার্বার অব ফ্লিট স্ট্রিট (২০০৭) ও ডার্ক শ্যাডোস (২০২২) এবং টেলিভিশন ধারাবাহিক ওয়েনসডে (২০২২)। এছাড়া বার্টন সুপারহিরো চলচ্চিত্র ব্যাটম্যান (১৯৮৯) ও ব্যাটম্যান রিটার্নস (১৯৯২), বিজ্ঞান কল্পকাহিনী চলচ্চিত্র প্ল্যানেট অব দি এপস (২০০১), কাল্পনিক-নাট্যধর্মী বিগ ফিশ (২০০৩) সঙ্গীতধর্মী রোমাঞ্চকর চলচ্চিত্র চার্লি অ্যান্ড দ্য চকলেট ফ্যাক্টরি (২০০৫) ও কাল্পনিক চলচ্চিত্র অ্যালিস ইন ওয়ান্ডারল্যান্ড (২০১০) ও মিস পেরেগ্রিন্‌স হোম ফর পিকিউলিয়ার চিলড্রেন (২০১৬)।
তার চলচ্চিত্রে প্রায়ই উইনোনা রাইডার, জনি ডেপ, লিসা ম্যারি (প্রাক্তন প্রেমিকা), হেলেনা বোনাম কার্টার-কে (তার প্রাক্তন সঙ্গী) অভিনয় করতে এবং তিনটি ব্যতীত সবকয়টি চলচ্চিত্রে সুরকার ড্যানি এলফম্যানকে সঙ্গীত পরিচালনা ও সুর করতে দেখা গেছে। বার্টন দুটি একাডেমি পুরস্কারের মনোনয়ন ও তিনটি বাফটা পুরস্কারের মনোনয়ন লাভ করেছেন এবং এটি এমি পুরস্কার ও একটি গোল্ডেন গ্লোব পুরস্কার অর্জন করেছেন।
মূল্যায়ন
বার্টনের পরিচালিত চলচ্চিত্রসমূহের সমালোচক, দর্শক ও ব্যবসায়িক মূল্যায়ন।
যুক্তরাষ্ট্রের পরমাণু অস্ত্র
পারমাণবিক অস্ত্র এমন এক ধরনের যন্ত্র যা নিউক্লিয়ার বিক্রিয়ার ফলে প্রাপ্ত প্রচণ্ড শক্তিকে কাজে লাগিয়ে ব্যাপক ধ্বংসযজ্ঞের সৃষ্টি করে। সে নিউক্লিয়ার বিক্রিয়া ফিসানের ফলে অথবা ফিসান ও ফিউশান উভয়েরই সংমিশ্রনেও সংঘটিত হতে পারে। উভয় বিক্রিয়ার কারণেই খুবই অল্প পরিমাণ পদার্থ থেকে বিশাল পরিমাণে শক্তি নির্গত হয়। আধুনিক এক হাজার কিলোগ্রামের একটি থার্মো-নিউক্লিয়ার অস্ত্রে র বিস্ফোরন ক্ষমতা প্রচলিত প্রায় ১ বিলিয়ন কিলোগ্রামের প্রচণ্ড বিস্ফোরক দ্রব্যের চেয়েও বেশি। এভাবেই শুধুমাত্র প্রচলিত বোমার সমান আকারেই একটি পারমাণবিক বোমা দ্বারাই একটি শহরকে ধ্বংস করে দেয়া যায়। পারমাণবিক অস্ত্রকে ধরা হয় ব্যাপক ধ্বংসযজ্ঞের এক বোমা হিসেবে। একারণেই আন্তজার্তিক বিভিন্ন নিয়ম-নীতিমালা প্রণয়নে তাদের ব্যবহার ও নিয়ন্ত্রণ সবসময়ই একটি আলোকিত বিষয় হয়ে দাড়িয়েছে। থাম্ব|U.S. Army - Atom Bomb Effects
যুক্তরাষ্ট্রের পরমাণু অস্ত্র
পরমাণু বোমাগুলো অনেক ক্ষেত্রে বসানো আছে ক্ষেপণাস্ত্রের মাথায়। তা ছাড়া আছে বিভিন্ন সামরিক বিমান-ঘাঁটিতে বা অস্ত্রের গুদামে। গবেষণা সংস্থাগুলোর মতে যুক্তরাষ্ট্রের হাতে পরমাণু অস্ত্র আছে ৬৮০০। বিশ্বে প্রথম পরমাণু বোমা প্রস্তুতকারক দেশ মার্কিন যুক্তরাষ্ট্র। এবং যুক্তরাষ্ট্রই একমাত্র দেশ যারা এটা যুদ্ধেও ব্যবহার করেছে৷ এসইপিআরআইয়ের তথ্যমতে দেশটির এখন চার হাজার ৫০০ পরমাণু বোমা আছে। যার মধ্যে এক হাজার ৯০০ বোমা সক্রিয়।
বিশেষজ্ঞরা বলছেন, সব পরমাণু-শক্তিধর দেশই এখন তাদের অস্ত্রগুলোর আধুনিকায়ন করছে, বা করার পরিকল্পনা করছে।
সবচেয়ে বেশি পরমাণু বোমা আছে যুক্তরাষ্ট্র আর রাশিয়া র হাতে। এ দুটি দেশের হাতে আছে ১৫ হাজার বোমা - তবে এই হিসেবে এমন বোমাও ধরা হয়েছে যেগুলো এখন 'অবসরে' যাচ্ছে অর্থাৎ এগুলো অচিরেই খুলে ফেলা হবে। স্টকহোমে র একটি শান্তি গবেষণা ইনস্টিটিউট বলছে, ১৯৮০ দশকে পারমাণবিক বোমা বা ওয়ারহেডের সংখ্যা ছিল প্রায় ৭০ হাজার।
পরমাণু অস্ত্র আছে এখন মার্কিন যুক্তরাষ্ট্র, রাশিয়া, চীন, যুক্তরাজ্য, ফ্রান্স, ভারত, পাকিস্তান ও উত্তর কোরিয়া র হাতে। ইসরাইলে র হাতে পারমাণবিক অস্ত্র আছে বলে মনে করা হলেও তারা কখনো একথা স্বীকার বা অস্বীকার কোনটাই করে নি।
এই চুক্তিতে অস্বীকৃত দেশগুলোর পারমাণবিক অস্ত্র তৈরি নিষিদ্ধ করা হয়েছে। দক্ষিণ আফ্রিকা, বেলারুশ, কাজাখস্তান ও ইউক্রেন তাদের পরমাণু কর্মসূচি পরিত্যাগ করেছে।
বলা হয় আমেরিকা রাশিয়া ও ব্রিটেন তাদের পরমাণু অস্ত্রে সংখ্যা কমাচ্ছে।
পরমাণু বোমার পরীক্ষা ও মোতায়েন
== পারমাণবিক অস্ত্র যুদ্ধে দুবার ব্যবহার হয়েছে, উভয়বারই আমেরিকা কর্তৃক এ বোমা ব্যবহার হয়েছে। দ্বিতীয় বিশ্বযুদ্ধের শেষদিকে আমেরিকা জাপানের বিরুদ্ধে এ বোমা ব্যবহার করেছে। ১৯৪৫ সালের ৬ আগস্ট যুক্তরাষ্ট্রের বিমান বাহিনী ইউরেনিয়াম দিয়ে তৈরি এক পারমাণবিক ফিশন বোমা জাপানের হিরোশিমা শহরে নিক্ষেপ করে। বোমাটির ডাকনাম দেয়া হয়েছিল লিটল বয়। তিন দিন পর আমেরিকান বিমান বাহিনী দ্বিতীয় একটি বোমা নিক্ষেপ করে জাপানি শহর নাগাসাকিতে। এটি ছিল প্লুটোনিয়াম-তৈরি ফিশন বোমা। এর ডাকনাম ছিল ফ্যাটম্যান। দুটি পরমাণু বোমার আঘাতে প্রায় দুলক্ষ সামরিক-অসামরিক মানুষ মারা যায়। পরমাণু বোমার ব্যবহার এবং এর ফলস্বরূপ জাপানের আত্মসমর্পণ--দুটো বিষয় নিয়ে বিতর্ক আজও শেষ হয়নি। ==
বাংলাদেশের স্বাধীনতা যুদ্ধে মার্কিন যুক্তরাষ্ট্রের কূটনীতি
বাংলাদেশের মুক্তিযুদ্ধে মার্কিন প্রশাসনের পাকিস্তানের দিকে পক্ষপাতমূলক অবস্থান সর্বজনবিদিত। জন্মলগ্ন থেকেই পাকিস্তান ছিল মার্কিন যুক্তরাষ্ট্রের সাথে মৈত্রী সম্পর্কে আবদ্ধ। বাংলাদেশের মুক্তিযুদ্ধে মার্কিন যুক্তরাষ্ট্রের ভূমিকা ছিল খুবই হতাশাব্যঞ্জক ও বিতর্কিত। মার্কিন সরকারি নীতি পাকিস্তানপন্থি হলেও কংগ্রেস এবং সিনেটের বিপুল সংখ্যক সদস্য, সরকারি কতিপয় আমলা ও বুদ্ধিজীবী মুক্তিযুদ্ধের প্রতি দৃঢ় সমর্থন ব্যক্ত করেন। মার্কিন গণমাধ্যম, জনমতও ছিল বাংলাদেশের প্রতি সহানুভূতিশীল। তবে তৎকালীন মার্কিন প্রেসিডেন্ট রিচার্ড মিলহাউজ নিক্সন, ভাইস প্রেসিডেন্ট স্পাইরাে টি অ্যাগ্রনিউ রােজার্স ও পরারাষ্ট্রমন্ত্রী ড. হেনরি কিসিঞ্জার প্রশাসন পুরাে নয় মাস পাকিস্তানের জন্য নৈতিক, রাজনৈতিক, অর্থনৈতিক ও সামরিক সমর্থন যুগিয়েছে। বাংলাদেশের মুক্তিযুদ্ধে মার্কিন নীতির চারটি পর্যায় ছিল। thumb|widthpx|রিচার্ড নিক্সন ও হেনরি কিসিঞ্জার
= মার্কিন নীতির প্রথম পর্যায় =
(মার্চ ১৯৭১ থেকে জুলাই ১৯৭১ পর্যন্ত)
= মার্কিন নীতি দ্বিতীয় পর্যায় =
(জুলাই থেকে আগস্ট ১৯৭১ পর্যন্ত )
বাংলাদেশের মুক্তিযুদ্ধে মার্কিন নীতির দ্বিতীয় পর্যায়ে শুরু হয় জুলাই মাসে। এ পর্যায়ে মার্কিন নাতির দুটি বৈশিষ্ট্য লক্ষ করা যায়ঃ-
১. সােভিয়েত ইউনিয়নকে প্রতিরােধে মার্কিন যুক্তরাষ্ট্র চীনকে স্বীকৃতি এবং জাতিসংঘের সদস্যপদ লাভের প্রতিশ্রুতি দেয়। এ উদ্দেশ্যে ড. হেনরি কিসিঞ্জারের হঠাৎ করে বেইজিং সফরের ফলে মার্কিন যুক্তরাষ্ট্রের পাকিস্তান ঘেঁষা নীতি সক্রিয় হয়ে ওঠে।
২. মার্কিন যুক্তরাষ্ট্রের ধারণা হয়েছিল যে, পাকিস্তানের বিরুদ্ধে সামরিক অভিযানে জুলাই মাসে সােভিয়েত - ভারত পরিকল্পনা চূড়ান্ত করা হবে। তাই এ পরিকল্পনা মােকাবিলায় মার্কিন যুক্তরাষ্ট্র  তৎপর হয়। দ্বিতীয় পর্যায়ে মার্কিন যুক্তরাষ্ট্রের মূল লক্ষ্য ছিল অখণ্ড পাকিস্তানের অধীনে একটি রাজনৈতিক সমাধান খুঁজে বের করা এবং যুদ্ধ এড়িয়ে যাওয়া। কিন্তু কোনােটিই সম্ভব হয় নি। কাজেই দ্বিতীয় পর্যায়ে মার্কিন নীতি সম্পূর্ণ ব্যর্থ হয়।
= মার্কিন নীতির তৃতীয় পর্যায়ে =
(সেপ্টেম্বর- ৩ ডিসেম্বর ১৯৭১ )
এ পর্যায়ে নিক্সন প্রশাসন আরাে বেশি পাকিস্তানপিন্থ নীতি অবলম্বন করে। কলকাতায় অবস্থানকারী বাঙালি নেতৃবৃন্দের একাংশের সঙ্গে (খন্দকার মােশতাক আহমদপিন্থ) শেখ মুজিবকে মুক্তি দিয়ে পাকিস্তানের সঙ্গে সমঝোতার চেষ্টা করে। এ ছাড়াও পাকিস্তান সরকারকে বাংলাদেশ সমস্যা সমাধানের জন্য চাপ দেয়। যদিও প্রবাসী অস্থায়ী মুজিবনগর সরকার ও ভারত উভয় সরকার মার্কিন যুক্তরাষ্ট্রের উদ্যোগ প্রত্যাখন করে। এমনকি ১৯৭১ সালের ৫-৮ নভেম্বর ভারতের প্রধানমন্ত্রী শ্রীমতি ইন্দির গান্ধি ওয়াশিংটন সফরকালে মার্কিন যুক্তরাষ্ট্রের পাকিস্তানপন্থি নীতি থেকে সরিয়ে আনতে ব্যর্থ হন। ফলে একটি যুদ্ধ যে অনিবার্য তা পরিষ্কার হয়ে যায়।
= মার্কিন নীতির চতুর্থ পর্যায় =
( ডিসেম্বর -১৯৭১ )
৩ ডিসেম্বর তৃতীয় পাক - ভারত যুদ্ধ শুরুর পর থেকে মার্কিন যুক্তরাষ্ট্র প্রচণ্ড ভারত বিরােধী ও পাকিস্তান ঘেঁষা নীতি অনুসরণ করে থাকে। পাকিস্তানকে যাবতীয় নৈতিক ও কূটনৈতিক সমর্থন দানের জন্য প্রেসিডেন্ট রিচার্ড মিলহাউজ নিক্সনের পররাষ্ট্রমন্ত্রী ড. হেনরি কিসিঞ্জারকে নির্দেশ দেন। প্রেসিডেন্ট রিচার্ড মিলহাউজ নিক্সনের এ নীতিকে Tilt Policy নামে অভিহিত করা হয়েছে। ৬ ডিসেম্বর মার্কিন যুক্তরাষ্ট্র ভারতের জন্য ৮৬.৬ মিলিয়ন ডলার আর্থিক সাহায্য সাময়িকভাবে বন্ধ ঘােষণা করে। অপরদিকে জাতিসংঘের মাধ্যমে চাপ প্রয়ােগ অব্যাহত থাকে। ৪ ডিসেম্বর মার্কিন অনুরােধে পাক - ভারত যুদ্ধের বিষয়টি নিরাপত্তা পরিষদে উত্থাপিত হলাে। ডিসেম্বরের ৪ তারিখে সােভিয়েত ইউনিয়ন প্রথম ভেটো প্রয়ােগ করলাে তারপর ডিসেম্বরের ৫ তারিখে আবার। উল্লেখ্য ১৯৭১ সালের ৫ ডিসেম্বর জাতিসংঘে মার্কিন স্থায়ী প্রতিনিধি জর্জ বুশ ভারতকে প্রথম আক্রমণকারী বলে উল্লেখ করেন। ৭ ডিসেম্বর হােয়াইট হাউসে সাংবাদিক সম্মেলনে পর পররাষ্ট্রমন্ত্রী ড.হেনরি কিসিঞ্জারও ভারতকে আক্রমণকারী ও বিশ্বাসঘাতক হিসেবে অভিযুক্ত করেন। দিল্লি ও মস্কোর ওপর চাপ প্রয়ােগ করতে মার্কিন যুক্তরাষ্ট্র এন্টারপ্রাইজ নামে পারমাণবিক জাহাজের নেতৃত্বে ৮ টি জাহাজের একটি টাস্ক ফোর্স বঙ্গোপসাগরে পাঠানাের নির্দেশ দেয়। এটা টাস্ক ফোর্স ৭৪ নামে পরিচিত। একই সঙ্গে যুদ্ধবিরতির লক্ষ্যে জাতিসংঘের মার্কিন কূটনীতি সক্রিয় থাকে। উল্লেখ্য, যুদ্ধবিরতির লক্ষ্যে জাতিসংঘের নিরাপত্তা পরিষদে ৪ ও ১২ ডিসেম্বর যথাক্রমে প্রথম ও দ্বিতীয় মার্কিন যুদ্ধেবিরতি প্রস্তাব উত্থাপিত হয়। কিন্তু সােভিয়েত ইউনিয়ন ভেটোর কারনে দুটো প্রস্তাবেই নাকচ হয়ে যায়।
১৯৭২ সালের ৮ জানুয়ারি মার্কিন টাস্ক ফোর্স -৭৪ ভারত মহাসাগর ত্যাগ করে। এভাবে বাংলাদেশের মুক্তিযুদ্ধে মার্কিন নীতি যেমন বাংলাদেশ বিরােধী ছিল, তেমনি নিজ দেশের জনগণ কর্তৃকও নীতিটি পরিত্যক্ত হয়েছিল। মার্কিন যুক্তরাষ্ট্রের জনগণ বাংলাদেশের মুক্তিযুদ্ধ সমর্থন লাভ করলেও মার্কিন যুক্তরাষ্ট্রের সরকার পাকিস্তান ঘেঁষা নীতি অনুসরণ করে। এ নীতি সর্বতােভাবেই নিক্সন - কিসিঞ্জার জুটির নীতি ছিল। তারা বলেন যে, পাকিস্তান মার্কিন যুক্তরাষ্ট্রের পুরনাে বন্ধু, সিয়াটো -২ সেন্টোর- ৩ (SEATO - CENTO) সদস্য। সামরিক চুক্তিতে আবদ্ধ, তদুপরি পাকিস্তান ছিল চীনের সঙ্গে মার্কিন সম্পর্ক স্থাপনে দুতিয়াল। হেনরি কিসিঞ্জার দক্ষিণ এশিয়া সম্বন্ধে তার নিজস্ব বিচার বিবেচনাকেই প্রাধান্য দেন। তিনি আলাপ - আলােচনার মাধ্যমে বাংলাদেশের স্বাধীনতায় উত্তরণের প্রক্রিয়া চলতে পারতাে বলে মনে করতেন। তার এ সুচিন্তিত মতের বিরুদ্ধে  বাংলাদেশের মুক্তিযুদ্ধ ও ভারতের সহায়তা তাকে খুবই ক্ষুব্ধ করে।
বাংলাদেশ বিরােধী মার্কিন নীতি ছিল একান্তই হােয়াইট হাউজের। স্রেফ নিক্সন - কিসিঞ্জার জুটি দাবি করেন যে বাংলাদেশের সংকটে তাদের অনুসৃত কৃতিত্ব ছিল। তাদের দাবি অনুযায়ী এ কৃতিত্বসমূহ-
২. বাংলাদেশে আন্তর্জাতিক পর্যবেক্ষণে ত্রাণ কাজ ও খাদ্য বিতরণের ব্যবস্থা তাদেরই প্রভাব সম্ভব হয়।
৩. বাংলাদেশের বেসামরিক প্রশাসন তারা প্রতিষ্ঠা করে এবং শরণার্থীদের প্রত্যাবর্তনে সহায়তা করে।
৪. তাদের হস্তক্ষেপে বঙ্গবন্ধু শেখ মুজিবুর রহমানের জীবন রক্ষা পায়।
৫. পাকিস্তানের সঙ্গে রাজনৈতিক সমঝােতার জন্য তারা একটি ব্যবস্থা করেন।
৭. সপ্তম নৌবহর এবং এন্টারপ্রাইজ বঙ্গোপসাগরে পাঠানাে হয় মার্কিন নাগরিকদের উদ্ধারের জন্য।
= তথ্যসূত্র =
প্রয়াগপুর
প্রয়াগপুর ভারতের পশ্চিমবঙ্গ রাজ্যের বর্ধমান জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে প্রয়াগপুর শহরের জনসংখ্যা হল ৫১৪৯ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে প্রয়াগপুর এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
সাইমন পালসিফার
সাইমন এডওয়ার্ড পালসিফার (জন্ম ১১ই সেপ্টেম্বর, ১৯৮১) হলেন কানাডার একজন ইংরেজি-ভাষার উইকিপিডিয়ার অবদানকারী। তার সৃজনশীল অবদানের জন্য তিনি একজন "ছোটখাট গণমাধ্যম ব্যক্তিত্ব" হিসাবে পরিচিত।
ইংরেজি উইকিপিডিয়া
২০০১ সালের ১০ই ডিসেম্বর থেকে পালসিফার ইংরেজি উইকিপিডিয়ায় সক্রিয় অবদান রাখা শুরু করেছিলেন, তাঁর ব্যবহারকারী নাম সাইমনপি। দ্য নিউ ইয়র্ক টাইমস ম্যাগাজিন থেকে এই সাইটটির কথা শুনে তিনি এখানে কাজ শুরু করেছিলেন। ২০০৬ সালে, তিনি বলেছিলেন যে তিনি সপ্তাহে ৪০ ঘণ্টা করে উইকিপিডিয়া ওয়েবসাইটে কাজ করেন। তিনি একজন উইকিপিডিয়া প্রশাসক, এবং উইকিপিডিয়ায় মধ্যস্থতা কমিটির প্রাক্তন সদস্য।
উইকিপিডিয়ায় পালসিফারের উৎপাদনশীলতা, তাঁকে স্থানীয় সংবাদমাধ্যমে, মানুষের আগ্রহের গল্পের বিষয় করে তুলেছে। ২০০৬ সালের ২রা আগস্ট, জিমি ওয়েলসের সাথে তিনি অন পয়েন্ট অনুষ্ঠানে উপস্থিত হয়েছিলেন। ২০০৬ সালের ডিসেম্বরে, টাইমের​​ বার্ষিক "বর্ষসেরা ব্যক্তিত্ব" সংখ্যায় পালসিফার সম্পর্কে একটি লেখা প্রকাশিত হয়েছিল। ২০১১ সালের ৬ই ফেব্রুয়ারি, উইকিমিডিয়ার নির্বাহী পরিচালক সু গার্ডনার তাঁদের সবচেয়ে প্রশংসিত লেখক এবং সম্পাদক হওয়ার জন্য উইকিপিডিয়া সম্প্রদায়ের পক্ষ থেকে প্রশংসার নিদর্শন হিসাবে সাইমনকে উপহার প্রদান করেন।
ব্যক্তিগত জীবন
পালসিফারের জন্ম হয়েছিল নোভা স্কোশিয়ার হ্যালিফ্যাক্সে। তিনি অন্টারিওর অটোয়াতে বড় হয়ে উঠেছিলেন। তাঁর এক ভাই রয়েছে, যার নাম অ্যান্ড্রু। ২০০০ সালের জুনে, তিনি লিসগার কলেজিয়েট ইনস্টিটিউট থেকে স্নাতক হন, এবং টরন্টো বিশ্ববিদ্যালয়ের ভিক্টোরিয়া কলেজ থেকে ইতিহাস নিয়ে পড়াশোনা করেন।
তিনি বহু বছর ধরে অটোয়ায় থাকতেন, ২০০৭ সালের খবর অনুযায়ী তিনি টরন্টোতে বসবাস করছেন। তিনি পল দেওয়ার (অটোয়া সেন্টার) এবং অলিভিয়া চৌ (ট্রিনিটি — স্পাদিনা) এই দুই রাজনীতিবিদদের রাজনৈতিক প্রচারের পক্ষে, দুটি শহরেই কাজ করেছেন; এবং ২০০৬ সালের অটোয়ার মেয়র পদ প্রার্থী অ্যালেক্স মুন্টারের তথ্যশালা (ডেটাবেস) পরিচালক ছিলেন।
পালসিফার আরবানটরন্টো গোষ্ঠীরও একজন সদস্য।
ফুলিয়া
ফুলিয়া ভারতের পশ্চিমবঙ্গ রাজ্যের নদিয়া জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে ফুলিয়া শহরের জনসংখ্যা হল ৫০,২৫৪ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে ফুলিয়ার সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
ইতিহাস
এই শহর তাঁত শিল্পের কারণে পৃথিবী বিখ্যাত। ফুলিয়ার তাঁতের কাপড়ের ওপর এলাকার অর্থনীতি অনেকটা নির্ভরশীল। শান্তিপুর এর নিকটবর্তী ফুলিয়া একটি পুরোনো জনপদ। এখানে আদি কবি, রামায়ণ রচয়িতা কৃত্তিবাস ওঝা র জন্ম। ফুলিয়া রসগোল্লার জন্য বিখ্যাত। এখানে রসগোল্লা উৎসব পালিত হয়। ফুলিয়া নাম ফুল্লবাটি থেকে এসেছে। আগে এখানে প্রচুর ফুলের চাষ হতো। এজন্য সম্ভবত এরকম নামকরণ।
পূর্ব তেজপুর
পূর্ব তেজপুর ভারতের পশ্চিমবঙ্গ রাজ্যের হুগলী জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে পূর্ব তেজপুর শহরের জনসংখ্যা হল ৬২৭৬ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে পূর্ব তেজপুর এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
মৌল-কণিকা গোত্র
আবিষ্কৃত মৌলগুলিকে বৈশিষ্ট্যের উপর ভিত্তি করে যেমন পর্যায় সারনীতে সাজানো হয়েছে, তেমনি মৌলিক কণিকাসমূহকে এদের বৈশিষ্ট্যের ভিত্তিতে ৩টি গোত্রে ভাগ করা হয়েছে। এগুলি নিচে বর্ণনা করা হলো: (প্রোটনের ভরকে একক ধরে)
[কণিকা-ভর]-[তড়িৎ আধান]-[দুর্বল আধান]-[সবল আধান[
কিছু লক্ষণীয় বিষয়ঃ
এক্সএফসিই
এক্সএফসিই (Xfce) ইউনিক্স ও ইউনিক্স-সদৃশ অপারেটিং সিস্টেমের জন্য একটি ফ্রি ও ওপেন সোর্স ডেস্কটপ পরিবেশ, যেমন— লিনাক্স, সোলারিস, বিএসডি ইত্যাদি।
দেখতে সুন্দর ও সহজে ব্যবহারযোগ্য হওয়ার পাশাপাশি এক্সএফসিইর মূল লক্ষ্য হালকা ও দ্রুত হওয়া। এক্সএফসিই মডুলারিটি ও পুনব্যবহারের পুরোনো ইউনিক্স দর্শন ধারণ করে। ভিন্ন ভিন্ন প্যাকেজড অংশ নিয়ে এক্সএফসিই গঠিত, যেগুলো একসাথে একটি ডেস্কটপ পরিবেশের সমস্ত ফাংশন প্রদান করে। freedesktop.org এ উল্লেখ করা স্ট্যান্ডার্ড মেনে চলাও এক্সএফসিই এর একটি উল্লেখযোগ্য বৈশিষ্ট্য।
বৈশিষ্ট্য
গ্নোমের মতই এক্সএফসিইও জিটিকে টুলকিটের উপর ভিত্তি করে নির্মিত। তবে এক্সএফসিই গ্নোম ফোর্ক নয়। এটি এক্সএফডব্লিউএম উইন্ডো ম্যানেজার ব্যবহার করে। এটার কনগিগারেশন পুরোটাই মাউজ-ড্রাইভেন, যেখানে কনফিগারেশন ফাইল, সাধারণ ব্যবহারকারী থেকে লুকোনো থাকে। এক্সএফসিইতে কোন ডেক্সটপ এনিমেশন নেই, তবে এক্সেফডব্লিউএম কম্পোজিটিং সমর্থন করে।
সফটওয়্যার উপাদান
thumb|হুইস্কার মেনু - এক্সএফসিইর একটি বিকল্প এপ্লিকেশন লঞ্চার।
এক্সএফসিই টিম কর্তৃক ডেভেলপকৃত এপ্লিকেশন জিটিকে+ ও নিজস্বভাবে ডেভেলপকৃত এক্সএফসিই লাইব্রেরি ভিত্তিক। তারা নিজেরা ছাড়াও তৃতীয় পক্ষ এ লাইব্রেরি ব্যবহার করে।
কার্বক্সিলিক অ্যাসিড
thumb|150px|একটি কার্বক্সিলিক অ্যাসিডের গঠন thumb|150px|The 3D structure of the carboxyl group thumb|150px|A space-filling model of the carboxyl group কার্বক্সি (COOH) মূলক সমন্বিত জৈব অ্যাসিডকে কার্বক্সিলিক অ্যাসিড বলে। COOH অর্থাৎ কার্বনিল মূলকের (C=O)কার্বনের সঙ্গে হাইড্রক্সি মূলক(OH) সরাসরি যুক্ত থাকে। কার্বনিল মূলকের ইলেক্ট্রন আকর্ষণকারী (ঋণাত্মক ইন্ডাক্টিভ প্রভাব) থাকার ফলে O-H বন্ধনের ইলেক্ট্রনগুলি সহজেই হাইড্রোজেনকে ছেড়ে দেয় যা জলীয় দ্রবণে হাইড্রোজেন আয়ন প্রেরণ করে অম্লতা সৃষ্টি করে। জৈব অ্যাসিড হতে হলে COOH মূলক থাকতেই হবে তা নয়- ফেনল (কার্বলিক অ্যাসিড- কার্বনিক অ্যাসিড নয়) ইত্যাদি অ্যারোম্যাটিক অ্যাসিডে OH মূলকের অক্সিজেনের সঙ্গে কার্বনিল মূলকের বদলে একটি অ্যারোম্যাটিক কার্বন সরাসরি যুক্ত থাকে যা O-H বন্ধনের ইলেক্ট্রনগুলিকে যথেষ্ট আকর্ষণ করে যাতে জলীয় দ্রবণে O-H মূলকের হাইড্রোজেনটি আয়নিত হয়ে অম্লতা সৃষ্টি করে। COOH গ্রুপ সমন্বিত একমাত্র অজৈব অ্যাসিড হল কার্বনিক অ্যাসিড (কার্বন-ডাই-অক্সাইদের জলীয় দ্রবণ) যাতে কার্বক্সি কার্বনের সঙ্গেই একটি দ্বিতীয় হাইড্রক্সি মূলক সরাসরি যুক্ত থাকে। কার্বক্সি কার্বনের সঙ্গে একটি হাইড্রোজেন বা যেকোন কার্বনযুক্ত মূলক যুক্ত থাকলে তারা সবাই জৈব অ্যাসিড। কার্বনযুক্ত মূলকগুলি দীর্ঘ অ্যালিফ্যাটিক মূলক হলে এই যৌগগুলিকে সাধারণতঃ ফ্যাটি অ্যাসিড বলে হয়।
বিক্রিয়া
কার্বক্সিলিক অ্যাসিডের বিক্রিয়াকে প্রধানত ছয়টি ভাগে ভাগ করা যায়-
ব্যবহার
১। ইহা একটি যৌগ যা ক্ষারের সাথে বিক্রিয়ায় লবণ ও পানি প্রস্তুত করে। ২। ইহা হইতে অ্যালডিহাইড ও আলকোহল প্রস্তুত করা হয়।
মেধাস্বত্ব লঙ্ঘন
মেধাস্বত্ব লঙ্ঘন (যা পাইরেসি নামেও পরিচিত) হলো স্বত্বধারীর অনুমতি ছাড়া মেধাস্বত্ব দ্বারা সুরক্ষিত মেধা সম্পদ ব্যবহার, যার ফলে মেধাস্বত্ব ধারককে প্রদত্ত কিছু একচেটিয়া অধিকার লঙ্ঘন করা হয়, যেমন পুনরুৎপাদন, বিতরণ, প্রদর্শনের অধিকার বা সুরক্ষিত কাজ সঞ্চালন, অথবা অমৌলিক কাজ সম্পদনের অধিকার। মেধাস্বত্ব ধারক বলতে সাধারণত কাজের স্রষ্টা, বা কোনও প্রকাশক বা অন্য ব্যবসা সংস্থা বোঝানো হয়, যার কাছে মেধাস্বত্ব বরাদ্দ করা হয়েছে। মেধাস্বত্ব ধারকগণ মেধাস্বত্ব লঙ্ঘন প্রতিরোধ এবং শাস্তির জন্য নিয়মিত আইনি ও প্রযুক্তিগত ব্যবস্থা গ্রহণ করে।
মেধাস্বত্ব লঙ্ঘনের বিরোধসমূহ সাধারণত সরাসরি আলোচনা, বিজ্ঞপ্তি ও ধ্বংসকরণ প্রক্রিয়া বা দেওয়ানি আদালতে মামলার মাধ্যমে সমাধান করা হয়। গুরুতর বা বড় আকারের বাণিজ্যিক লঙ্ঘন, বিশেষত যদি সেটি জাল করার মতন লঙ্ঘন হয়, তাহলে সেগুলো ফৌজদারি বিচার ব্যবস্থার মাধ্যমে নিষ্পত্তি করা হয়। জনসাধারণের প্রত্যাশার পরিবর্তন, ডিজিটাল প্রযুক্তির অগ্রগতি এবং ইন্টারনেটের ক্রমবর্ধমান নাগালের ফলে এমন ব্যাপক, বেনামি লঙ্ঘন হয়েছে যে মেধাস্বত্ব-নির্ভর শিল্পগুলি এখন এমন ব্যক্তিদের অনুসরণ করার দিকে কম মনোযোগ দেয় যারা অনলাইনে মেধাস্বত্ব-সুরক্ষিত সামগ্রী খুঁজে ও শেয়ার করে, এবং আরও অনেক কিছু। পরোক্ষ লঙ্ঘনকারী হিসাবে, পরিষেবা প্রদানকারী ও সফ্টওয়্যার ডিস্ট্রিবিউটরদের স্বীকৃতি দিতে এবং শাস্তি দেওয়ার জন্য মেধাস্বত্ব আইন সম্প্রসারণ করার বিষয়ে, যারা অন্যদের দ্বারা লঙ্ঘনের ব্যক্তিগত কাজগুলিকে সহজতর এবং উৎসাহিত করে৷
কপিরাইট লঙ্ঘনের প্রকৃত অর্থনৈতিক প্রভাবের অনুমান ব্যাপকভাবে পরিবর্তিত হয় এবং অন্যান্য কারণের উপর নির্ভর করে। তা সত্ত্বেও, মেধাস্বত্ব ধারক, শিল্পের প্রতিনিধি এবং আইনপ্রণেতাগণ দীর্ঘদিন ধরে কপিরাইট লঙ্ঘনকে জলদস্যুতা বা চুরি হিসাবে চিহ্নিত করেছেন – যে ভাষাটিকে কিছু মার্কিন আদালত এখন নিন্দনীয় বা অন্যথায় বিতর্কিত হিসাবে বিবেচনা করে।
পুরুলিয়া
পুরুলিয়া (Purulia), ভারতের পশ্চিমবঙ্গ রাজ্যের পুরুলিয়া জেলার একটি শহর ও পৌরসভা এলাকা । পুরুলিয়া ছাড়াও রঘুনাথপুর, আদ্রা, ঝালদা, বলরামপুর, কাশীপুর এই জেলার উল্লেখযোগ্য শহর।
পূর্ব দিকে বাঁকুড়া, উত্তরে বর্ধমাণ, দক্ষিণে পঃমেদিনীপুর জেলা এবং পশ্চিমে ঝাড়খণ্ড রাজ্য রয়েছে।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে এর গড় উচ্চতা হল ২২৮ মিটার (৭৪৮ ফুট)।
জনসংখ্যার উপাত্ত
ভারতের ২০১১ সালের আদমশুমারি অনুসারে পুরুলিয়া শহরের জনসংখ্যা হল ১,২১,০৬৭ জন, যাতে পুরুষের সংখ্যা ৬২,৩৫১ এবং নারীর সংখ্যা ৫৮,৭১৬ । এর মধ্যে পুরুষ ৫২%, এবং নারী ৪৮%।
এখানে সাক্ষরতার হার ৮২.০৯% ২০০১ এর ৫৫.৫৭% এর তুলনায়। পুরুষদের মধ্যে সাক্ষরতার হার ৮৮.৪০%, এবং নারীদের মধ্যে এই হার ৭৫.৩৯%। সমগ্র ভারতের সাক্ষরতার হার ৭৪.০৪% ।
এই শহরের জনসংখ্যার ১৪% হল ৬ বছর বা তার কম বয়সী ২০০১ এর ১৬.১২% এর তুলনায়।
সৈয়দা মোমেনা খাঁতুন
জীবনী
পরে তিনি সুলেমান খাঁ ওরফে কালিদাস গজদানীকে বিয়ে করেন, যিনি ছিলেন তার পিতার দেওয়ান এবং সরাইলের জমিদার। ইতিহাসবিদ এম. আব্দুল কাদেরের মতে, বিয়ের আগে গজদানী মোমেনার প্রেমে পড়েছিলেন। সরাইলে তিনি দুই ছেলের জন্ম দেন; ঈশা খাঁ, যিনি সালতানাতের পতনের পর বারো-ভুঁইয়া সরদার হন, এবং ইসমাঈল খাঁ। তাঁর একজন মেয়েও ছিলেন যিনি শাহেনশাহ বিবি নামে পরিচিত ছিলেন।
রঘুদেববাটী
রঘুদেববাটী ভারতের পশ্চিমবঙ্গ রাজ্যের হাওড়া জেলার সদর মহকুমার অধীনস্থ সাঁকরাইল থানার অধীনস্থ একটি সেন্সাস টাউন।
জনসংখ্যার উপাত্ত
ভারতের ২০০১ সালের আদম শুমারি অনুসারে রঘুদেববাটীশহরের জনসংখ্যা হল ১১,৮৭৮ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে রঘুদেববাটীর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
নোয়েল হারফোর্ড
নোয়েল শেরউইন হারফোর্ড (Noel Harford; জন্ম: ৩০ আগস্ট, ১৯৩০ - মৃত্যু: ৩০ মার্চ, ১৯৮১) উইন্টন এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৫ থেকে ১৯৫৮ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও সেন্ট্রাল ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে স্লো-মিডিয়াম বোলিংয়ে পারদর্শী ছিলেন নোয়েল হারফোর্ড।
প্রথম-শ্রেণীর ক্রিকেট
১৯৫৩-৫৪ মৌসুম থেকে ১৯৬৬-৬৭ মৌসুম পর্যন্ত নোয়েল হারফোর্ডের প্রথম-শ্রেণীর খেলোয়াড়ী জীবন চলমান ছিল। ডানহাতে পরিচ্ছন্ন ব্যাটিংশৈলী অধিকারী ছিলেন নোয়েল হারফোর্ড। ড্রাইভ ও পুলের দিকে বেশ শক্তিমত্তার পরিচয় দিলেও স্পিন ও রক্ষণাত্মক খেলায় তার বেশ দূর্বলতা লক্ষ্য করা যায়।
১৯৫৩ থেকে ১৯৫৯ সাল পর্যন্ত নিউজিল্যান্ডীয় ঘরোয়া ক্রিকেটে সেন্ট্রাল ডিস্ট্রিক্টস ও ১৯৬৩ থেকে ১৯৬৭ সাল পর্যন্ত অকল্যান্ডের প্রতিনিধিত্ব করেন তিনি। প্লাঙ্কেট শীল্ডে সেন্ট্রাল ডিস্ট্রিক্টস ও অকল্যান্ড - উভয় দলের পক্ষেই খেলেছেন। ১৯৬৫-৬৬ মৌসুমে প্লাঙ্কেট শীল্ডের খেলায় অকল্যান্ডের সদস্যরূপে খেলেন ও সেন্ট্রাল ডিস্ট্রিক্টসের বিপক্ষে অপরাজিত ১০৩ রান তুলেন। ১৯৫২ থেকে ১৯৭১ সময়কালে হক কাপে মানাওয়াতু, হকস বে ও ফ্রাঙ্কলিনের প্রতিনিধিত্ব করেছেন নোয়েল হারফোর্ড।
সবগুলো প্রথম-শ্রেণীর খেলায় অংশ নিয়ে ২৭.৬২ গড়ে ৩,১৪৯ রান তুলেছেন। অনিন্দ্যসুন্দর ক্রীড়াশৈলী উপহারের স্বীকৃতিস্বরূপ ১৯৫৮ সালে নিউজিল্যান্ড ক্রিকেট অ্যালমেনাক কর্তৃক বর্ষসেরা ক্রিকেটারের সম্মাননা লাভ করেছিলেন তিনি।
আন্তর্জাতিক ক্রিকেট
১৯৫০-এর দশকে সমগ্র খেলোয়াড়ী জীবনে আটটিমাত্র টেস্টে অংশগ্রহণ করেছেন নোয়েল হারফোর্ড। ২৬ অক্টোবর, ১৯৫৫ তারিখে লাহোরে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২৪ জুলাই, ১৯৫৮ তারিখে ম্যানচেস্টারে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি। অংশগ্রহণকৃত টেস্ট খেলাগুলোয় ১৫.২৬ গড়ে ২২৯ রান তুলেন।
১৯৫৫-৫৬ মৌসুমে নিউজিল্যান্ড দলের সদস্যরূপে পাকিস্তান ও ভারত গমন করে বেশ প্রতিশ্রুতিশীলতার স্বাক্ষর রাখেন। তন্মধ্যে, লাহোরে অভিষেক ঘটা টেস্টে পাকিস্তানের বিপক্ষে ৯৩ ও ৬৪ রানের ইনিংস খেলেন। কিছু গুরুত্বপূর্ণ ইনিংস খেললেও অভিষেক ঘটা ঐ টেস্টেই তার সর্বাপেক্ষা সফলতম অংশগ্রহণ ছিল।
১৯৫৮ সালে দলের সাথে ইংল্যান্ড গমন করেন। অক্সফোর্ড বিশ্ববিদ্যালয়ের বিপক্ষে নিজস্ব প্রথম প্রথম-শ্রেণীর সেঞ্চুরি করেন। ১৫৮ রান করেন তিনি। এটিই তার প্রথম-শ্রেণীর ক্রিকেটে ব্যক্তিগত সর্বোচ্চ ইনিংস হিসেবে চিত্রিত হয়। এ পর্যায়ে দলীয় অধিনায়ক জন রিডের সাথে দুই ঘণ্টা দশ মিনিটে ২০৪ রানের জুটি গড়েন। এছাড়াও, গ্ল্যামারগনের বিপক্ষে ১২৭ রানের দূর্দান্ত সেঞ্চুরি করেন তিনি। ঐ মৌসুমে চার টেস্টের আট ইনিংসে অংশ নিয়ে মাত্র ৪১ রান তুলতে সক্ষম হয়েছিলেন। কেবলমাত্র একবারই দুই অঙ্কের কোটা স্পর্শ করার সুযোগ ঘটে। এজবাস্টন টেস্টে ২৩ রান তুলেন। একপর্যায়ে ফ্রেড ট্রুম্যানের বাউন্সারে মুখে আঘাত পান ও কিছু সময়ের জন্যে মাঠের বাইরে অবস্থান করতে বাধ্য হয়েছিলেন।
এ সফরের পর আর তাকে কোন টেস্টে অংশগ্রহণ করতে দেখা যায়নি। চারজন খেলোয়াড়ের অন্যতম হিসেবে এ সফরে সহস্রাধিক রান সংগ্রহ করেছিলেন। তবে, এ সফরটি ব্যাপক অর্থেই ব্যর্থতায় পর্যবসিত হয়েছিল।
ব্যক্তিগত জীবন
ক্রিকেটের পাশাপাশি বাস্কেটবল খেলায়ও পারদর্শী ছিলেন নোয়েল হারফোর্ড। ১৯৫০-এর দশকে নিউজিল্যান্ডের পক্ষে আন্তর্জাতিক পর্যায়ে বাস্কেটবল খেলায় অংশ নিয়েছিলেন তিনি।
৩০ মার্চ, ১৯৮১ তারিখে ৫০ বছর বয়সে অকল্যান্ড এলাকায় নোয়েল হারফোর্ডের দেহাবসান ঘটে।
ইউসুফ বাঙ্গালী
মুফতি ইউসুফ বাঙ্গালী ষোড়শ শতকের শত্তারী তরীকার একজন পীর ছিলেন। ফারুকী ও মোগল বাদশাহ আকবরের শাসনামলে তিনি একজন বিশিষ্ট ওস্তাদ ছিলেন।
পটভূমি
ইউসুফ, বাঙ্গালী বংশোদ্ভূত। তিনি আরও ইসলামী তালীমের জন্য বর-ই-সগীর জুড়ে সফর করেছিলেন, শেষে ওজীহুদ্দীন আলবীর শাগরেদ ও মুরীদ হয়েছিলেন।
কর্মজীবন
আলবী সাহেবের এজাজত নিয়ে, তিনি বুরহানপুরে বসতি স্থাপন করেন ও সেখানে তিনি একটি খানকা এবং একটি মাদ্রাসা পরিচালনা শুরু করেন।
ইউসুফ সাহেব শত্তারী তরীকার একজন বিশিষ্ট বাঙ্গালী বংশোদ্ভূত আলেমদের মধ্যে ছিলেন, অন্যান্য বাঙ্গালী বংশোদ্ভূত শত্তারী পীর হলেন শ্রীহট্টের আলী শের এবং লখনৌতির শাহ মনঝন। ঈসা বুরহানপুরী ও পীর মুহম্মদ বিন আব্দুল হলীম ইউসুফের অধীনে পড়াশোনা করেন। মুফতি ইউসুফ সাহেব মুসলিম শিশুদের খৎনাও করাতেন, এর মধ্যে উল্লেখযোগ্য হল সাকা জী বুরহানপুরী, যিনি পরবর্তীতে বুরহানপুরের অন্যতম বিশিষ্ট আলেমে দ্বীন হয়ে ওঠেন। যদিও ইউসুফের অনেক শাগরেদ ছিল, তবুও তিনি কাউকে তাঁর মুরীদ হতে কবুল করেননি এবং পরিবর্তে তাঁর শাগরেদদের তাঁর সমসাময়িক তাহির ইউসুফ সিন্ধির কাছে নির্দেশ দেন। তার দুই ছেলে আবদুল্লাহ ও আব্দুর-রহমান, যারা উভয়েই সিন্ধি সাহেবের মুরীদ হয়েছিলেন, তাদেরও একই মানসিকতা ছিল।
রঘুনাথচক
জনসংখ্যার উপাত্ত
ভারতের ২০০১ সালের আদমশুমারি অনুসারে রঘুনাথচক শহরের জনসংখ্যা হল ৫৪৭৭ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬১%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে রঘুনাথচক এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
নামিবিয়া জাতীয় মহিলা ক্রিকেট দল
নামিবিয়া জাতীয় মহিলা ক্রিকেট দল আন্তর্জাতিক মহিলাদের ক্রিকেটে দেশ নামিবিয়ার প্রতিনিধিত্বকারী একটি দল। দলটি নামিবিয়া ক্রিকেট বোর্ড কর্তৃক আয়োজিত ও পরিচালিত, যারা ১৯৯২ সাল থেকে আন্তর্জাতিক ক্রিকেট কাউন্সিল (আইসিসি)র সদস্য।
নামিবিয়া দলটি আন্তর্জাতিক ক্রিকেটে তাদের অভিষেক করে ২০০৪ আফ্রিকা মহিলাদের ক্রিকেট প্রতিযোগিতায় তানজানিয়ার বিপক্ষে, কিন্তু জয় পেতে ব্যর্থ হয়।
রেকর্ড এবং পরিসংখ্যান
আন্তর্জাতিক খেলার সারাংশ — নামিবিয়া মহিলা দল
হান্স লিপারশাই
হান্স লিপারশাই (Hans Lippershey বিকল্প বানানে Lipperhey; আনুমানিক ১৫৭০ – সমাধিস্থ ২৯শে সেপ্টেম্বর ১৬১৯) একজন জার্মান-ওলন্দাজ চশমা নির্মাতা ছিলেন। তাঁকে সচরাচর দূরবীক্ষণ যন্ত্রের উদ্ভাবক (১৬০৮ খ্রিস্টাব্দে) হিসেবে গণ্য করা হয়। তিনিই প্রথম দূরবীক্ষণ যন্ত্রের একটি কৃতিস্বত্ব অর্জনের চেষ্টা করেন। তবে তিনি ইতিহাসের সর্বপ্রথম দূরবীক্ষণ যন্ত্রটি উদ্ভাবন করেছিলেন কি না, সে ব্যাপারটি এখনও নিশ্চিত নয়।
হান্স লিপারশাইয়ের পূর্ণনাম ইয়ান লিপার্সহাইম বা হান্স লিপার্সহাইম। তিনি ১৫৭০ সালে পবিত্র রোমান সাম্রাজ্যের ভেজেল শহরে (বর্তমান জার্মানিতে) জন্মগ্রহণ করেন। পরবর্তীতে তিনি সংযুক্ত ওলন্দাজ প্রজাতন্ত্রের জেলান্ড প্রদেশের মিডেলবুর্গ শহরে বাস করা শুরু করেন। সেখানে তিনি একজন চশমা নির্মাতা ছিলেন। কিংবদন্তি অনুযায়ী লিপারশাইয়ের দোকানে খেলাচ্ছলে দুইটি শিশু দুইটি পরকলা বা লেন্স একই রেখায় এনে সেগুলির ভেতর দিয়ে তাকিয়ে বহুদূরের গির্জার বুরূজের হাওয়া নিশানের একটি বিবর্ধিত রূপ দেখতে পায়। লিপারশাই এই কাহিনীটি সম্পর্কে জেনে নিজেই একটি নলের মধ্যে দুইটি পরকলা বসিয়ে বিষয়টি নিশ্চিত করেন এবং এভাবে বাণিজ্যিকভাবে দূরবীক্ষণ যন্ত্র নির্মাণ করা ও বিক্রয় করা শুরু করেন। লিপারশাই ১৬০৮ সালে তাঁর উদ্ভাবিত দূরবীক্ষণ যন্ত্রটির জন্য নেদারল্যান্ডসের স্টেটস জেনারেল কর্তৃপক্ষের কাছে ৩০ বছর মেয়াদী একটি কৃতিস্বত্বের আবেদনপত্র জমা দিয়েছিলেন। তিনি তাঁর দূরবীক্ষণ যন্ত্রটির নাম দিয়েছিলেন "কাইকার" (Kijker) অর্থাৎ "বীক্ষক"। কৃতিস্বত্ব না দেওয়া হলে তিনি এর পরিবর্তে একটি বার্ষিক ভাতার জন্য আবেদন করেন, এবং আবেদন গৃহীত হলে তার বিনিময়ে বিদেশী রাজাদের কাছে তাঁর এই উদ্ভাবনটি বিক্রি না করার প্রতিশ্রুতি প্রস্তাব করেন। কিন্তু লিপারশাইয়ের পাশাপাশি আরও দুইজন প্রতিদ্বন্দ্বী চশমা নির্মাতা দূরবীক্ষণ যন্ত্রের উদ্ভাবক হিসেবে নিজেদেরকে উপস্থিত করেন; এরা ছিলেন ইয়াকব মেতিউস এবং জাকারিয়াস ইয়ানসেন (জাকারিয়াসকে প্রথম যৌগিক অণুবীক্ষণ যন্ত্রের উদ্ভাবক হিসেবে গণ্য করা হয়)। স্টেটস জেনারেল এই সিদ্ধান্ত দেয় কাউকেই কৃতিস্বত্ব প্রদান করা হবে না এই কারণে যে বহুসংখ্যক লোক উদ্ভাবনটি সম্পর্কে অবগত আছে এবং এটিকে নকল করা খুবই সহজসাধ্য। তবে স্টেটস জেনারেল লিপারশাইকে ৯০০ ফ্লোরিন অনুদান হিসেবে প্রদান করে এই শর্তে যে সেটিকে একটি দুই চোখে দেখার দূরবিনে রূপান্তরিত করতে হবে, যাতে যুদ্ধক্ষেত্রে এটিকে ব্যবহার করা যায়। লিপারশাইয়ের দূরবীক্ষণ যন্ত্রগুলি বানানোর কৌশল ১৬০৯ সালেই ইউরোপের সর্বত্র ছড়িয়ে পড়ে। ফ্রাংকফুর্টের বাণিজ্যমেলায় সেটি প্রদর্শিত হয়। প্যারিসে ফ্রান্সের রাজা ৪র্থ হেনরি ও অন্যান্যরা এটি ব্যবহার করার সুযোগ পান। ইতালির মিলান, ভেনিস ও পাদুয়া শহরেও এগুলি নির্মাণ করা শুরু হয়। ১৬০৯ সালের শেষেই লন্ডনেও এটি নির্মাণ করা শুরু হয়ে যায়। এই দূরবীক্ষণ যন্ত্রগুলি নির্মাণের আলোকবিজ্ঞানের মূলনীতিগুলির কোনই প্রয়োগ করা হয়নি। বরং পরকলা চেঁছে ও পালিশ করার কৌশলের ভিত্তিতে বাস্তবে কাজ করে নাকি করে না, তার ভিত্তিতে এগুলি নির্মাণ করা হত। এগুলিকে তখন "ওলন্দাজ কাণ্ড", "চোঙ" বা "পার্স্পেকটিভ" নামে ডাকা হত।
অনেক বিজ্ঞানী জ্যোতির্বিজ্ঞানের গবেষণায় এই উপকরণটির সম্ভাব্য গুরুত্ব সম্পর্কে সচেতন ছিলেন, যাদের মধ্যে প্যারিসের ফরাসি বিজ্ঞানী জাক বোভদের ছিলেন অন্যতম। জাক বোভদের এই উদ্ভাবনটির কথা গালিলেও গালিলেইকে বলেন, এবং এই খবর পাওয়ার সাথে সাথে গালিলেও তাঁর নিজস্ব দূরবীক্ষণ যন্ত্রটি নির্মাণ করেন।
কৃষ্ণদেবরায়া দন্তচিকিৎসা মহাবিদ্যালয় ও চিকিৎসালয়
অবস্থান
কৃষ্ণদেবরায়া দন্তচিকিৎসা মহাবিদ্যালয়টি ১৩৩ একর জমিতে বিস্তৃত।‌ মহাবিদ্যালয়টি ৭নং জাতীয় মহাসড়ক থেকে ১ কি.মি. দূরত্বে এবং ইয়েলাহাংকার ভারতীয় বায়ু সেনাছাউনী, উত্তর ব্যাঙ্গালোরের কাছে অবস্থিত।‌ মহাবিদ্যালয় থেকে ব্যাঙ্গালোর মহানগরীর প্রধানস্থান তথা রেল স্টেশনের (ম্যাজেস্টিক) দূরত্ব ২১ কি.মি. এবং কেম্পেগৌড়া আন্তর্জাতিক বিমানবন্দরের দূরত্ব মাত্র ১৪কি.মি.।‌ যদিও মহানগরীর প্রধানস্থান থেকে মহাবিদ্যালয়টি অল্প ভিতরে, মহাবিদ্যালয়টি মহানগরীর বাস পরিষেবা দ্বারা সংযুক্ত।‌ মহানগরীর বাস পরিষেবার নং হল ২৮২, ২৯৮, ২৮৩ক।
মহাবিদ্যালয়ের প্রতীকচিহ্ন
মহাবিদ্যালয়ের প্রতীকটি পূর্বীয় এবং পশ্চিমী স্বাস্থ্য বিজ্ঞানের সংমিশ্রিত রূপ।‌ ‌*হাতির যুগ্ম দন্ত দন্তচিকিৎসা বিজ্ঞানের পেশাকে বোঝাচ্ছে।‌
আন্তঃগাঁঠনি
মহাবিদ্যালয়টি একটি দন্তচিকিৎসালয়ে সমৃদ্ধ তিনতলা অট্টালিকা।‌ মহাবিদ্যালয়ে চারটি দৃশ্য-শ্রবণ মাধ্যমযুক্ত শিক্ষাগৃহ আছে, যেখানে ৬০জন স্নাতক ছাত্র অনায়াসে শিক্ষাগ্রহণ করতে পারে।‌ একটি আধুনিকভাবে সজ্জিত প্রেক্ষাগৃহ মহাবিদ্যালয়ের প্রধানগৃহের সঙ্গে অবস্থিত।‌ প্রত্যেক বিভাগের নিজস্ব স্নাতক এবং স্নাতকোত্তরের জন্য ক্লিনিকাল সেকশন আছে যেখানে অভিজ্ঞ চিকিৎসকের অধীনে ছাত্ররা প্রশিক্ষণ নেয়।‌‌ স্নাতকোত্তর ছাত্রদের জন্য প্রত্যেক বিভাগে সেমিনার গৃহ আছে।‌ দুটি ছোট-বড় প্রাক-ক্লিনিকাল ল্যাব বেসমেন্টে আছে এবং এখানে নতুন ভর্ত্তি হওয়া ছাত্রকে প্রস্থোডন্টিকস ও কনজারভেটিভ ডেন্টিষ্ট্রির প্রাক-ক্লিনিকাল জ্ঞান দেওয়া হয়।‌
চিকিৎসালয়
অত্যাধুনিক সাজ-সরঞ্জামযুক্ত দন্ত চিকিৎসালয়টি মহাবিদ্যালয়ের লাগোয়া রয়েছে।‌ অঞ্চলটির একমাত্র চিকিৎসালয় হওয়ার সূত্রে রোগীর আগমন প্রশিক্ষণের জন্য যথেষ্ট।‌ মহাবিদ্যালয়টি ইয়েলাহাংকার ১০০ টি বিছানাযুক্ত সরকারি চিকিৎসালয়ের সঙ্গে সংযুক্ত।‌ এখানে স্নাতক ছাত্র-ছাত্রীদেরকে মেডিসিন এবং শল্যচিকিৎসার ব্যবহারিক জ্ঞান দেয়া হয় এবং অরেল এবং মেক্সিলোফেসিয়ালের সার্জারি স্নাতকোত্তর ছাত্র-ছাত্রীর জন্য অস্ত্রোপচার গৃহ আছে।‌ মহাবিদ্যালয়টির কিডওয়াই কর্কট রোগ প্রতিষ্ঠান, জাতীয় মানসিক স্বাস্থ্য এবং স্নায়ু বিজ্ঞান প্রতিষ্ঠান, (NIMHANS) এবং মল্লিগে চিকিৎসালয়ের সাথে চুক্তিবদ্ধ।‌ তদুপরি মহাবিদ্যালয়ের নিজসব একটা মাইনর অস্ত্রোপচারগৃহ এবং একটা মেজর অস্ত্রোপচারগৃহ আছে।‌
সাধারণ সুবিধা
মহাবিদ্যালয়ের চৌহদ্দিতে সার এম. ভিশভেশ্বরায়া ইনষ্টিটিউট অব টেকনোলজি (Sir M. Visvesvaraya Institute of Technology) নামক একটি আভিযান্ত্রিক প্রতিষ্ঠান আছে।‌ তদুপরি একটা ব্যাঙ্ক (কোটাক মহিন্দ্রা ব্যাঙ্ক), একটা এটিএম, একটি কেন্টিন, একটি ক্যাফেটেরিয়া, একটি  বইয়ের দোকান, দুটি স্টেশনারি দোকান আছে।‌
যাতায়াত
মহাবিদ্যালয়টি প্রধান রাস্তা থেকে অল্প দূরত্বে অবস্থিত তথাপি অটোর সুবিধা আছে।‌ মহানগরীর বাস সেবা (BMTC) নং ২৮৩ক এলাকার মধ্য দিয়ে যায়।‌ কলেজ বাসের সুবিধা আছে।‌ হাউস সার্জন (House surgeon or Internee) দেরকে এই বাস পরিষেবা বিনামূল্যে দেয়া হয়।‌
খেলাধুলা
মহাবিদ্যালয়ের পারপাশে একটি ফুটবল ময়দান, একটি ক্রিকেট মঢদান, একটি বাক্সেট বল কোর্ট, একটিলন টেনিস কোর্ট, তিনটি বাইরর কোর্ট যেখানে ভলি বল,থ্রো বল, টেনিকইট খেলা হয়।‌ সঙ্গে একটি ইন্ডোর ষ্টেডিয়াম এবং একটি টেবল টেনিস হল আছে।‌
ব্যায়ামগার
এলাকায় একজন শারীরিক প্রশিক্ষক সহ একটি ব্যয়ামগার আছে।‌
প্রসাধন গৃহ
ছাত্র এবং ছাত্রীদের জন্য আলাদা প্রসাধনগৃহ আছে।‌
উৎসব
মহাবিদ্যালয়ে ২০১১ সাল থেকে কৃশডেন্ট (KrishDent) নামে বার্ষিক অনুষ্ঠান অনুষ্ঠিত করি আসছে।‌ এই অনুষ্ঠানটিতে বার্ষিক খেলাধুলা ও সাংস্কৃতিক প্রতিযোগিতার আয়োজন করা হয়।‌ কৃশডেন্ট কাপ (KrishDent Cup) নামে একটি আন্তমহাবিদ্যালয় প্রতিযোগিতা আয়োজন করা হয়।‌ এই প্রতিযোগিতাটি ৺ডাঃ ভরত পার্থসারথির সম্মানার্থে আয়োজিত হয়।‌ ৺ডাঃ ভরত মহাবিদ্যালয়ের একজন প্রবক্তা ছিলেন এবং ২০১২ সালে খুব কমবয়সে পথ দূর্ঘটনায় তার পরলোক প্রাপ্তি ঘটে।‌ ছাত্রগণ প্রতি ছয়মাসের অন্তরালে টি২০ আধারে কৃষ্ণাদেবরায়া ক্রিকেট লীগ (KCL) অনুষ্ঠিত করে যেখানে কেবল মহাবিদ্যালয়ের ছাত্রগণ যোগদান করে।‌
জাতীয় চিত্রশালার তালিকা
এটি বিভিন্ন দেশের জাতীয় চিত্রশালার একটি তালিকা।
এডিস মশা
এডিস এক প্রকার মশা। যেটি ডেঙ্গু ও পীতজ্বরের মতো মারাত্মক দুটি রোগের বাহক।
বৈশিষ্ট্য
এডিস মশা দৃশ্যত স্বতন্ত্র। কারণ তাদের দেহে ও পায়ে কালো এবং সাদা চিহ্ন রয়েছে। অন্যান্য মশার মতো নয় এডিস মশা, এগুলি সক্রিয় থাকে এবং কেবল দিনের বেলায় কামড় দেয়। শীর্ষে কামড়ানোর সময়কাল খুব ভোরে এবং সন্ধ্যা হওয়ার আগে ও সন্ধ্যায় হয়।
বাসস্থান
১৯টি জায়গায় এডিস মশা বেশি বসবাস করে থাকে বলে জানিয়েছেন ভি নাগপাল নামক একজন কৃটপতঙ্গ বিশেষজ্ঞ। এগুলো হলো- পুরনো টায়ার, লন্ড্রি ট্যাংক, ঢাকনাবিহীন চৌবাচ্চা, ড্রাম বা ব্যারেল, অন্যান্য জলাধার, পোষা প্রাণীর পাত্র, নির্মাণাধীন ভবনের ব্লক, ফেলে রাখা বোতল ও টিনের ক্যান, গাছের ফোকর ও বাঁশ, দেয়ালে ঝুলে থাকা বোতল, পুরনো জুতা, ফুলের টব, পরিত্যক্ত খেলনা, ছাদে, অঙ্কুরোদগম উদ্ভিদ, বাগান পরিচর্যার জিনিসপত্র, ইটের গর্ত ও অপরিচ্ছন্ন সুইমিং পুলে এডিস মশা জন্ম নেয়।
রোগের ভূমিকা
এডিস প্রজাতির সদস্যরা অসংখ্য। ভাইরাল সংক্রমণের জন্য পরিচিত দুই বিশিষ্ট প্রজাতি এডিস মশা রয়েছে, যারা ভাইরাস প্রেরণ করে যারা ভাইরাস ডেঙ্গু জ্বর, হলুদ জ্বর, ওয়েস্ট নাইল জ্বর, চিকুনগুনিয়া, কারণ প্রেরণ হয় পূর্ব অশ্বতুল্য মস্তিষ্কপ্রদাহ, এবং জিকা ভাইরাস অন্য অনেক সহ, কম উল্লেখযোগ্য রোগ। এই ভাইরাসগুলির সংক্রমণ সাধারণত জ্বরের সাথে থাকে এবং কিছু ক্ষেত্রে, এনসেফালাইটিস, যা মৃত্যুর কারণ হতে পারে। হলুদ জ্বর থেকে সুরক্ষার জন্য একটি ভ্যাকসিন উপস্থিত রয়েছে এবং মশার কামড় প্রতিরোধের ব্যবস্থায় ডিডিটি, মশার ফাঁদ, পোকার পোকার জাল এবং মশার জাল জাতীয় কীটনাশক অন্তর্ভুক্ত রয়েছে।
নিধন পদ্ধতি
এডিস মশা খুব অল্প পানিতে (৫ মিলি বা ১ চা চামচ পানি) ডিম পাড়ে যা পানি ছাড়াও প্রতিকূল পরিবেশেও টিকে থাকতে পারে। এই জন্যই লার্ভা ধ্বংসে টেমিফস ১ গ্রাম/১০ লিটার পানিতে খুব কার্যকরী, যা ব্যবহার পরিবেশ ও মানব স্বাস্থ্যের জন্য ক্ষতিকর নয়। নির্মাণাধীন ভবনের প্রজননস্থল ধ্বংস করে ৪০ শতাংশ পর্যন্ত রোগের প্রাদুর্ভাব কমানো সম্ভব।
সিস্টেমেটিক ও ফাইলেরিয়া
ঐতিহাসিকভাবে সংজ্ঞায়িত হিসাবে, জিনাসে ৭০০ টিরও বেশি প্রজাতি রয়েছে ( এডিস  প্রজাতির তালিকা) দেখুন। জিনাসটি বেশ কয়েকটি সাবজেনেরা ( এডিস ,  ডিকারোমোমিয়া  ',' 'ফিনালয়' ',' 'স্টেগোমিয়া' 'ইত্যাদি) বিভক্ত হয়েছে। যার মধ্যে সম্প্রতি কিছু কর্তৃপক্ষ সম্পূর্ণ জেনার হিসাবে বিবেচিত হয়েছে। শ্রেণিবিন্যাসটি ২০০৯ সালে সংশোধিত হয়েছিল।
গিনিতে কোভিড-১৯ এর বৈশ্বিক মহামারী
এই নিবন্ধটি গিনিতে ২০১৯–২০ করোনাভাইরাসের বৈশ্বিক মহামারীর প্রভাবগুলি লিপিবদ্ধ করেছে এবং সমস্ত সমসাময়িক প্রধান প্রতিক্রিয়া এবং পদক্ষেপের তথ্য অন্তর্ভুক্ত নাও করতে পারে না।
সময়রেখা
২০২০ সালের ১৩ মার্চ গিনিতে প্রথম করোনভাইরাস আক্রান্ত নিশ্চিত করা হয়েছিল। গিনিতে ইউরোপীয় ইউনিয়নের প্রতিনিধি দলের একজন কর্মীর শরীরে করোনভাইরাসটি পরীক্ষা করে পাওয়া যায়।
ইসলামি দর্শন
ইসলামি দর্শন (Islamic philosophy, فلسفة إسلامية) অথবা আরবি দর্শন হল জীবন বিশ্বজগৎ নৈতিকতা সমাজ এবং মুসলিম বিশ্বের অন্তর্ভুক্ত আরও অনেক বিষয়ের সাথে সম্পর্কিত সমস্যার উপরে নিয়মতান্ত্রিক গবেষণা, অনুসন্ধান ও পর্যালোচনা। ইসলামি দর্শন মূলত দুই ভাগে বিভক্তঃ কালাম ও ফালসাফা। ফালসাফা গ্রিক শব্দ, এটি গ্রিক দর্শন থেকে উৎসরিত। অপরদিকে কালাম অর্থ কথা বা বক্তব্য, এটি যুক্তিতর্ককে দর্শনে ব্যবহার করে । ইসলামি দার্শনিকদের মধ্যে সকলেই মুসলিম নন। ইয়াহিয়া ইবন আদির মত খ্রিষ্টান ও মাইমোনিডিস এর মত ইহুদীরাও ইসলামি দর্শন ঐতিহ্যে গুরুত্বপূর্ণ অবদান রেখেছেন এবং ইবনে আল-রাওয়ান্দি ও মুহাম্মাদ ইবন জাকারিয়া আল-রাযীর মত অন্যান্য ব্যক্তিবর্গ ইসলামকে আক্রমণ করার জন্য দর্শনশাস্ত্রকে ব্যবহার করেছিলেন। ৮ম শতাব্দীতে বাগদাদে সর্বপ্রথম স্বাধীনভাবে দার্শনিক অনুসন্ধান হিসেবে প্রাচীন ইসলামি দর্শনের উদ্ভব ঘটে। ৮ম থেকে ১২শ শতাব্দী হল প্রাথমিক ইসলামি দর্শনের ব্যাপ্তিকাল, এ সময়কালকে ইসলামি স্বর্ণযুগ বলা হয়। দার্শনিক আল-কিন্দি এর সূচনা করেন এবং ইবনে রুশদের হাতে এই প্রাথমিক সময়কালটির সমাপ্তি ঘটে। ইসলামি দর্শন বলতে সাধারণত ইসলামি সমাজে সৃষ্ট দার্শনিক ভাবধারাকে বোঝানো হয়। এটির সাথে ধর্মীয় কোন বিষয়াবলীর সম্পৃক্ততা নেই, এমনকি একচেটিয়াভাবে মুসলমানদের কর্তৃক তৈরীকৃত বিষয়াবলীসমূহ।
ভূমিকা ও প্রথাগত প্রভাব
ইসলামি সমাজে ইসলামি দর্শন প্রবর্তন করা ও সেই অনুযায়ী জীবন যাপন করার নামই হল ইসলামি দর্শন।
এটি ধর্মীয় বিষয় এবং মুসলমানদের দ্বারা উৎপাদিত কোন বিষয়ের সাথে জড়িত সম্পর্ক নয়। আর ইসলামের মধ্যে চিন্তার সমস্ত স্কুল দার্শনিক তদন্তের ব্যবহার বা বৈধতা স্বীকার করে না। কেউ কেউ যুক্তি দিয়েছেন যে মানুষের সীমিত জ্ঞান ও অভিজ্ঞতা কখনওই, সত্য ও সঠিক পথ অর্জনে সহায়তা করতে পারেনা। এটিও লক্ষ্য করা গুরুত্বপূর্ণ যে, যখন "যুক্তি" ('একিওএল') কখনও কখনও ইসলামি আইনের উৎস হিসাবে স্বীকৃত হয়, তবে তার মধ্যে কখনও কখনও দর্শনের "যুক্তি" থেকে সম্পূর্ণ ভিন্ন অর্থ থাকতে পারে।
ইসলামি দর্শনের ইতিহাসগ্রাফী বিতর্ক দ্বারা চিহ্নিত বিষয়টি হল কীভাবে বিষয়টিকে যথাযথভাবে ব্যাখ্যা করা উচিত। কিছু গুরুত্বপূর্ণ বিষয়ে ইবনে সিনা (আভিসিনা) এবং পশ্চিমা চিন্তাবিদ ইবনে রুশদের মত হল ইসলামিক দর্শন কীভাবে পড়তে হবে অথবা কীভাবে একে ব্যাখ্যা করা উচিত । লিও স্ট্রসের মতে ইসলামি দার্শনিকরা ধর্মীয় আক্রমণ থেকে নিজেদের রক্ষা করার জন্য তাদের প্রকৃত অর্থ গোপন করেছিলেন, কিন্তু ওলভার লিমানের মত পণ্ডিত তাতে মতানৈক্য প্রদর্শন করেছেন।
নাম হিসাবে ইসলামি দর্শন বলতে ইসলামিক পদ্ধতিতে দার্শনিক কার্যকলাপকে বোঝায়। শাস্ত্রীয় বা প্রথমার্ধের ইসলামি দর্শনের মূল উৎস হল ইসলাম ধর্ম নিজেই (বিশেষ করে ধারণাগুলি কুরআন থেকে উদ্ভূত এবং ব্যাখ্যা করা হয়েছে) এবং গ্রিক দর্শন যা পূর্বের মুসলমানদের বিজয় লাভের ফলে পূর্ব ভারতীয়-ইসলামি দর্শন এবং ফার্সি দর্শনের সাথে উত্তরাধিকার সূত্রে প্রাপ্ত হয়েছে। দার্শনিক বিতর্কগুলির বেশিরভাগই ধর্ম এবং যুক্তিগুলির সমন্বয় সাধনের কেন্দ্রবিন্দু যা পরে গ্রিক দর্শনের দ্বারা সংজ্ঞায়িত করা হয়েছিল।
দর্শনের প্রতিপক্ষ
কিছু মুসলমান দর্শনের ধারণাকে অ-ইসলামিক মতবাদ বলে বিরোধিতা করে। জনপ্রিয় সালাফি ওয়েবসাইট IslamQA.info (সৌদি আরবের শাইখ মুহাম্মাদ সালিহ আল মুনাজ্জিদ কর্তৃক নিরীক্ষণ করা হয়) দর্শনকে একটি "এলিয়েন সত্তা" বলে ঘোষণা করে:
ফতোয়া দাবী করে যে, "ফুকাহের সংখ্যাগরিষ্ঠ" [ফিক্ইয়ে বিশেষজ্ঞরা] বলেছেন যে দর্শন অধ্যয়ন করা হারাম এবং এদের মধ্যে কিছু তালিকা রয়েছে: ইসলামিককিউএ আল-গাজ্জালীকে উদ্ধৃত করে বলেছেন যে, দর্শনের "চারটি শাখা" (জ্যামিতি এবং গণিত, যুক্তিবিজ্ঞান, ধর্মতত্ত্ব এবং প্রাকৃতিক বিজ্ঞান), কিছু প্রাকৃতিক বিজ্ঞান "শরীয়াহ, ইসলাম ও সত্যের বিরুদ্ধে যায়" চিকিৎসা বিজ্ঞান ছাড়া, "প্রকৃতির জন্য কোন গবেষণার প্রয়োজন নেই"।
মানি 'হা্ম্মাদ আল জুহানী, (বিশ্ব মুসলিম যুব পরিষদের পরামর্শমূলক কাউন্সিলের একজন সদস্য এবং সাধারণ পরিচালক ) এই ঘোষণাটি উদ্ধৃত করেছেন যে, দর্শনে সুন্নাহের নৈতিক নির্দেশনা অনুসরণ করা হয় না, " দার্শনিকরা যুক্তিবিজ্ঞানের ভিত্তিতে যা সংজ্ঞায়িত করেছেন তা বিশ্বাস ও ধর্মের বিরুদ্ধে লড়াইয়ের জন্য সবচেয়ে বিপজ্জনক মিথ্যাবাদ এবং সবচেয়ে জঘন্যতম, যা যুক্তি, ব্যাখ্যা এবং রূপক যা ধর্মীয় গ্রন্থকে বিকৃত করে তার নামে মানুষকে বিভ্রান্ত করা খুবই সহজ। "
ইবনে আবি আল ইজ, আল-তাহাওয়ায়িয়াহের একজন মন্তব্যকারী, দার্শনিকদের নিন্দা করেন যারা "শেষ দিন এবং এর ঘটনাকে অস্বীকার করে।" তাদের দৃষ্টিভঙ্গিতে জান্নাত এবং জাহান্নাম মানুষের মানসিক চিন্তা ছাড়া আর কিছু নয়, মানুষের মনের বাস্তবতার বাইরে কিছুই নেই ।
মনজুর এলাহি তার "সমাজ সংস্কারে সঠিক আকীদার গুরুত্ব" বইতে কালামশাস্ত্র, ইসলামী দর্শন বা ফালসাফা ও ইসলামী মেটাফিজিক্স বা অধিবিদ্যা সম্পর্কে বলেন, "মুতাকাল্লিমীনগণ আকীদা শাস্ত্রকে ‘‘ইলমুল কালাম’’ এবং দার্শনিকগণ ‘‘আল-ফালসাফা আল-ইসলামিয়্যাহ’’ বা ইসলামী দর্শন, ‘‘আল-ইলাহিয়্যাত’’ ও ‘‘মেটাফিজিক্স’’ (অতিপ্রাকৃতিকতা) নামে অভিহিত করেছেন। শেষোক্ত এ নামগুলো সম্পর্কে ড. নাসের আল-আকলসহ আরো অনেকে বলেন যে, ইসলামী আকীদাকে এসকল নামে অভিহিত করা মোটেই শুদ্ধ নয়। এর কারণ বর্ণনায় মুহাম্মদ ইবরাহীম আল হামাদ বলেন, “কেননা ইলমুল কালামের উৎস হল মানব বুদ্ধি-বিবেক, যা হিন্দু ও গ্রিক দর্শন নির্ভর। পক্ষান্তরে তাওহীদের মূল উৎস হল ওহী। তাছাড়া ইলমুল কালামের মধ্যে রয়েছে অস্থিরতা, ভারসাম্যহীনতা, অজ্ঞতা ও সংশয়-সন্দেহ। এজন্যই সালাফে সালেহীন ইলমুল কালামের নিন্দা জ্ঞাপন করেছেন। আর তাওহীদ হল জ্ঞান, দৃঢ় বিশ্বাস ও ঈমান নির্ভর,….. আরেকটি কারণ এও বলা যেতে পারে যে, দর্শনের ভিত্তি অনুমান, বাতিল আকীদা, কাল্পনিক চিন্তা ও কুসংস্কারচ্ছন্ন ধারণার উপর স্থাপিত”। ইমাম হারাওয়ী ذم الكلام وأهله নামে ৫ খন্ডের একটি বই এবং ইমাম গাযযালী تهافت الفلاسفة নামে একটি বই রচনা করেছেন। এছাড়া ‘ইলমুল কালাম’ ও ‘ফালসাফা’ যে সঠিক ইসলামী আকীদার প্রতিনিধিত্ব করে না, সে বিষয়ে ইমাম ইবনে তাইমিয়া ও ইবনুল কাইয়েমসহ আরো বহু মুসলিম স্কলার বিস্তারিত আলোচনা করেছেন।"
প্রারম্ভিক ইসলামিক দর্শন
প্রাথমিকভাবে ইসলামিক চিন্তাধারা যা "ইসলামিক গোল্ডেন এজ" এর সময় দর্শনের কথা বলে, যা ঐতিহ্যগত ভাবে অষ্টম থেকে দ্বাদশ শতাব্দীর মধ্যবর্তী সময়ে দুটি প্রধান স্রোতকে আলাদা করা যেতে পারে। প্রথমটি হল কালাম, যা মূলত ইসলামিক ধর্মতত্ত্ব সংক্রান্ত প্রশ্নগুলির সাথে মোকাবিলা করে এবং অন্যটি হল ফালসাফা যা এরিস্টটলিয়ানিজম এবং নিওপ্লেটনিকবাদ এর ব্যাখ্যাগুলির উপর প্রতিষ্ঠিত হয়েছিল। পরবর্তীতে দার্শনিক-ধর্মতত্ত্ববিদরা উভয় প্রবণতার মধ্যে সমন্বয় সাধনে প্রচেষ্টা চালান, বিশেষত ইবনে সিনা (আভিসিনা), যিনি আভিসিনিজম স্কুল এবং ইবনে রুশদ (আভিরোয়েস), আভিরোইজম স্কুল প্রতিষ্ঠা করেন তাছাড়া ইবনে আল-হায়থাম (আল হাজেন) এবং আবু রাইয়ান আল-বিরুনি।
কালাম
'ইলম আল-কালাম علم الكلام হল দর্শন যা ডায়ালেক্টিকের মাধ্যমে ইসলামিক ধর্মতত্ত্ব সংক্রান্ত নীতিমালা খোঁজে। আরবি ভাষায় শব্দটির আক্ষরিক অর্থ "বক্তৃতা"।
প্রথম বিতর্কের একটি ছিল কাদিরীয় (قدر অর্থ "ভাগ্য") যারা স্বাধীন ইচ্ছায় বিশ্বাসি ছিল; এবং জাবেরীয় (جبر অর্থ "বল", "সীমাবদ্ধতা"), যারা ফলতত্ত্বে বিশ্বাস করতো।
হিজরি দ্বিতীয় শতাব্দীতে ইরাকের বসরা ধর্মতত্ত্বের স্কুলে একটি নতুন আন্দোলনের উদ্ভূত হয়েছিল। বসরা হাসানের একজন ছাত্র ওয়াসিল ইবনে আতা, তিনি একজন মুসলিম কোন পাপ করার কারণে তার বিশ্বাস নষ্ট করে দেয় কিনা তা নিয়ে শিক্ষকের সাথে মতবিরোধ হওয়ার কারণে গ্রুপ ছেড়ে চলে গিয়েছিলেন। তিনি পূর্ববর্তী সভ্যদের রেডিকাল মতামতকে রদবদল করেছিলেন বিশেষ করে কাদিরীয় ও জাবেরীয়দের। এই নতুন স্কুলটিকে মুতাজিলা (ইটাজলা, নিজেকে পৃথক করা) বলা হয়।
মুতাজিলা সম্প্রদায় একটি কঠোর যুক্তিবাদিতার দিকে তাকিয়েছিলেন ইসলামিক মতবাদ ব্যাখ্যা করার জন্য। ইসলামের একটি যুক্তিসঙ্গত ধর্মতত্ত্ব অনুসরণ করাই ছিল তাদের প্রথম প্রচেষ্টা। তবুও তাত্ক্ষণিকভাবে অন্যান্য ইসলামিক দার্শনিকরা মাতুরিদী ও আশারিয়াদের সমালোচনা করেছিলেন। আশারিয়ার পণ্ডিত ফখর আদ-দীন আল রাজি মুতাজিলা সম্প্রদায়ের বিরুদ্ধে আল-মুতাকাল্লিমিন ফি 'ইলম আল-কালাম' লিখেছিলেন।
পরবর্তীকালে "ধর্মতত্ত্ব" বলতে কেবল কালাম শব্দটি ব্যবহার করতেন, যেমনঃ হৃদয়ের কর্তব্য হল ফেকাহের (জুরিসপ্রুডেন্স) সাথে বিরোধিতা করাই হল শরীরের দায়িত্ব।
ফালসাফা
আব্বাসীয় খিলাফতের সময়ে কয়েকজন চিন্তাবিদ ও বিজ্ঞানী, তাদের বেশ কিছু সংখ্যক প্রচলিত মতের বিরোধী মুসলিম বা অ-মুসলিমরা খ্রিস্টান পশ্চিমে গ্রীক, হিন্দু ও অন্যান্য প্রাক-ইসলামি জ্ঞান প্রেরণে ভূমিকা পালন করেছিল। তারা খ্রিস্টান ইউরোপে এরিস্টটলকে পরিচিত করার জন্য অবদান রেখেছিল। তিনজন ধারণাগত চিন্তাবিদ আল-ফারাবি, আভিসিনা ও আল-কিন্ডি অন্যান্য চিন্তাধারার সাথে এরিস্টটলিয়াজম এবং নিওপ্লাটোনিজমকে যুক্ত করেছিল ইসলামের মধ্য দিয়ে।
কালাম এবং ফালসাফার মধ্যে কিছু পার্থক্য
এরিস্টটল ঈশ্বরের ঐক্য প্রদর্শন করতে চেষ্টা করেছিলেন, কিন্তু তিনি যে মতামতটি বজায় রেখেছিলেন সেই বিষয়টি ছিল চিরন্তন, এটি অনুসরণ করে যে ঈশ্বর পৃথিবীর সৃষ্টিকর্তা হতে পারেন না। যাইহোক, তিনি যা বলেছিলেন তার কার্যকারিতা ছিল প্রয়োজন অনুসারে, "প্রথম কারণ" এর যে অস্তিত্বের কথা বলেছিলেন তা থেকে সৃষ্টির সমস্ত পরিবর্তন ঘটতে থাকে যা ঈশ্বরের ঐতিহ্যগত দৃষ্টিভঙ্গিকে হ্রাস করে। এরিস্টটলের "ডিভাইন মাইন্ড" আসলে একটি সৃষ্টিগত নীতি হতে পারে। অ্যারিস্টলীয়ানিজমের মতে, মানুষের আত্মা হল কেবল মানুষের সুবিন্যস্ত ফর্ম, এই বৈশিষ্ট্যগুলোর সমন্বয়ে গঠিত বিষয় যা জীবন্ত মানুষের দেহ তৈরি করে। এটা বোঝায় যে মানুষের দেহ ছাড়া আত্মার অস্তিত্ব চিন্তা করা অবান্তর। প্রকৃতপক্ষে, এরিস্টটল লিখেছেন, "এটা স্পষ্ট যে আত্মা অথবা অন্তত এর কিছু অংশ (যদি বিভেদ করা যায়) শরীর থেকে পৃথক করা যায় না। [...] এবং এইভাবে যারা মনে করেন যে শরীর ছাড়া আত্মার অস্তিত্ব নেই তাদের ধারণা সঠিক। " এরিস্টটলীয়ানিজমের মতে অন্তত একটি মনস্তাত্ত্বিক শক্তি বা সক্রিয় বুদ্ধি শরীরের থেকে পৃথক থাকতে পারে। অধিকন্তু, অনেক ব্যাখ্যা অনুযায়ী সক্রিয় বুদ্ধি হচ্ছে একটি অতিমানবীয় সত্তা যা ঈশ্বরের কাছ থেকে আসে এবং মানুষের মনকে আলোকিত করে, এটি মানুষের আত্মার কোন একক অংশ নয়। সুতরাং, এরিস্টটলের তত্ত্বগুলি পৃথক মানব আত্মার অমরত্বকে অস্বীকার করে বলে মনে হচ্ছে।
কেননা মুতাকাল্লিমুনের অনুসারীরা বস্তুর সৃষ্টিকে তুলে ধরার জন্য দর্শনের একটি ব্যবস্থাকে প্রতিষ্ঠিত করার চেষ্টা করেছিলেন। শেষ পর্যন্ত তারা ডেমোক্রিটাস কর্তৃক প্রতিষ্ঠিত পরমাণুর তত্ত্বটি গ্রহণ করেছিল। তারা শিক্ষা দিয়েছিল যে পরমাণুগুলির পরিমাণ বা বর্ধিত রূপ নেই। মূলত পরমাণু ঈশ্বর দ্বারা তৈরি করা হয়েছিল এবং উপলক্ষ হিসাবে যা প্রয়োজন বলে মনে হয় তা তৈরি করা হয়। দেহ জীবন ফিরে পায় বা মারা যায় পরমাণুর একীভূতকরণের মাধ্যমে। কিন্তু এই তত্ত্ব বস্তুর সৃষ্টিতে দর্শনের আপত্তিকে মুছে ফেলেনি।
শাস্ত্রীয় কালের শেষ
দ্বাদশ শতাব্দীতে কালাম দার্শনিক ও গোঁড়াদের দ্বারা আক্রান্ত হয়েছিল চ্যাম্পিয়নদের অভাবের জন্য তা নষ্ট করা হয়েছিল। একই সময়ে ফালসাফা গুরুতর জটিল পরীক্ষার অধীনে এসেছিল। সবচেয়ে ভয়াবহ আক্রমণ আল-গাজ্জালী থেকে এসেছিল যার কাজ তাহাফাত আল-ফালাসিফা (দার্শনিকদের অসঙ্গতি) পেরিপ্যাটেটিক স্কুলের প্রধান আর্গুমেন্টকে আক্রমণ করেছিল।
ইবনে রুশদ মাইমোনিদস এর সমসাময়িক ইসলামি পেরিপ্যাটেটিকের শেষ একজন ছিলেন যিনি আল-গাজ্জালীর সমালোচনা বিরুদ্ধে ফালসাফার মতামত রক্ষার জন্য চেষ্টা করেছিলেন। ইবনে রুশদের তত্ত্বগুলি মূলত ইবনে বাজ্জাজ ও ইবনে তুফায়েলের মতামত থেকে ভিন্ন নয়, যারা শুধুমাত্র আভিসিনা ও আল-ফারাবী শিক্ষার অনুসরণ করে। সমস্ত ইসলামিক পেরিপ্যাটিক্টিক্সের মতই ইবনে রুশদ মহাবিশ্বের বুদ্ধিমত্তা এবং বিশ্বজগতকে নিয়ে অনুমানকে স্বীকার করে নিয়েছিলেন, যার মাধ্যমে গতি মহাবিশ্বের সমস্ত অংশে স্থানান্তরিত হয় যা বিশ্বের সর্ববৃহৎ-অনুমান হিসেবে খ্যাত যা আরবি দার্শনিকদের মনের মধ্যে বিশুদ্ধ শক্তির এরিস্টটলের মতবাদ এবং শাশ্বত বিষয়গুলির মধ্যে জড়িত দ্বৈতবাদের সাথে সম্পৃক্ততা লক্ষ্য করা গেছে।
কিন্তু আল ফারাবী, আভিসিনা এবং অন্যান্য ফার্সি এবং মুসলিম দার্শনিকরা যখন ঐতিহ্যগত বিশ্বাসের উপর ছড়িয়ে পড়া বিষয়গুলির উপরে কথা বলতে চাচ্ছিলেন তখন ইবনে রুশদ পূর্ণ নিবিড়তা ও চাপের মধ্যে আনন্দে আনন্দিত ছিলেন। এভাবে তিনি বলেছিলেন, "কেবল বস্তু শাশ্বত নয় গঠন বস্তুর সাথে সহজাত। অন্যথায়, এটি একটি প্রাক্তন নিহিলো" (মুনক, "ম্যাল্যাঞ্জেস," পৃঃ ৪৪৪)। এই তত্ত্ব অনুযায়ী এই বিশ্বের অস্তিত্ব শুধুমাত্র একটি সম্ভাবনা নয় যা আভিসিনা ঘোষণা করেছিলেন এটি একটি অপরিহার্যতা ও আছে।
যুক্তিবিজ্ঞান
প্রারম্ভিক ইসলামিক দর্শনে যুক্তিবিজ্ঞান একটি গুরুত্বপূর্ণ ভূমিকা পালন করেছিল। ইসলামি আইন আর্গুমেন্টের উপর গুরুত্ব আরোপ করেছে অপরিসীম যা কালামের মধ্যে যুক্তিবিজ্ঞানকে একটি অপরিহার্য অভিগমন হিসাবে দেখা হয়েছে, কিন্তু এই অভিগমন পরে মুতাজিলা দার্শনিকদেরর উত্থানের সঙ্গে গ্রিক দর্শনের এবং হেলেনিক দর্শনের ধারণা দ্বারা আলাদা করা হয়েছিল, যারা এরিস্টটলের ন্যায়শাস্ত্রকে অনেক গুরুত্ব দিয়েছিল। হেলেনিসটিক কাজগুলি ইসলামিক দার্শনিকদের উপর প্রভাব বিস্তার করেছিল যারা মধ্যযুগীয় ইউরোপে এরিস্টটলের যুক্তিবিজ্ঞানের প্রসারে গুরুত্বপূর্ণ ভূমিকা পালন করেছিল। তাছাড়া ইবনে রুশদের ন্যায়শাস্ত্র এখানে উল্লেখযোগ্য ভূমিকা রেখেছিল । আল-ফারাবি, আভিসিনা, আল-গাজ্জালী এবং অন্যান্য মুসলিম যুক্তিবিদরা যারা প্রায়ই এরিস্টটলীয় মতকে সমালোচনা ও সংশোধন করার পাশাপাশি তাদের নিজস্ব যুক্তি গঠন করেছিলেন, এছাড়াও তাঁরা রেনেসাঁর সময়ে ইউরোপীয় যুক্তিগুলির পরবর্তী উন্নয়নে কেন্দ্রীয় ভূমিকা পালন করেছিল।
দর্শনশাস্ত্রের রুটলেজ এনসাইক্লোপিডিয়া অনুসারে: